Speak &amp; Spell (lelu)

Speak &amp; Spell on lapsille suunnattu opettavainen kannettava lelu, jonka Texas Instruments toi markkinoille vuonna 1978. Se on tarkoitettu opettamaan lasta "tavaamaan" yleisesti väärinkirjoitettuja sanoja (150–200 sanan sanasto) ja lukemaan leikin varjolla. Käytännössä Speak &amp; Spell oli yksi varhaisimmista tietokoneista, kun se ilmestyi kauppoihin 1970-luvun lopulla: Kannettavassa laitteessa oli integroitu näyttö ja näppäimistö, ja se oli varustettu TMS1000- tai TMC0280-mikropiirillä ja puhesyntetisaattorilla, ja lisäksi siinä oli paikka pelimoduulille. Basic Fun -yhtiö osti Speak &amp; Spellin oikeudet vuonna 2019, ja se palasi markkinoille vain hieman muunneltuna.
Laitteesta julkaistiin myös versiot "Speak &amp; Read" ja "Speak &amp; Math". Lisämoduulit (sanakirjasto eli sanastolisäosa jne.) sopivat eri sarjan laitteisiin, mutta eivät kuitenkaan oikeasti toimineet kuin siinä versiossa, johon ne alun perin oli tarkoitettu. Voisi luulla että "Speak &amp; Math" toimisi myös laskimena, mutta näin ei ole asian laita.
Perusversion toiminnot ja ulkonäkö.
Speak &amp; Spellin oranssin muovikuoren yläosassa on kantokahva, jonka alapuolella on kiinteä kaiutin ja näyttö. Näiden alapuolella on keltainen alue, jonka sisällä on oranssilla kehystetty sinipohjainen näppäimistö. Näppäimistön kirjaimet on sijoiteltu aakkosjärjestykseen querty-näppäimistöstä poiketen, vokaalit erottuvat erivärisinä. Aluperäisessä versiossa näppäimet ovat korotettuja painikkeita, ja myöhemmässä mallissa taas on litteä kalvonäppäimistö. Paristokotelon taakse oli sijoitettu paikka joko pelimoduulille tai sanastolisäosalle.
Laiteessa on viisi toimintoa:
Laajennusmoduuleilla saattoi hankkia laitteeseen lisää pelejä tai uusia sanastoja. Speak &amp; Spell -perusversio ei osannut toistaa käyttäjän vapaasti kirjoittamia sanoja, mutta Speak &amp; Read -versiolla se onnistuu, jos sana kuuluu laitteen sanavarastoon.
Secret Code on toteutettu Caesarin salakirjoitus - menetelmällä. Se perustuu kirjaimen vaihtamiseen toiseksi niin, että on ikään kuin kaksi päällekäistä aakkossettiä, joista alemman paikkaa muutetaan: koodattu sana muodostuu alemman rivin aakkosista, jotka osuvat ylemmän rivin kirjainten kanssa yhteen. Speak &amp; Spellissä alempi rivi kuitenkin kulkee vastakkaiseen suuntaan niin, että kirjaimet P ja Q sekä C ja D kohtaavat ristikkäin:
 codice_1
 codice_2
Vaikutus.
Musiikkimaailma.
Musiikintekijät ovat käyttäneet Speak &amp; Spellillä tuotettua ääntä levyillä joko sellaisenaan tai sitten niin, että laitteen alkuperäisiä elektroniikkapiirejä on käsitelty eli "bendattu" (circuit bending). Esimerkiksi ranskalainen Jean Michel Jarre on käyttänyt Speak &amp; Spellin sävel-sämplejä kappaleissaan. Useat eri musiikkityylejä edustavat artistit ovat hyödyntäneet Speak &amp; Spellin tai sen rinnakkaismallien tuottamaa puhesynteesiä tai äänitehosteita yhtenä osana musiikkiaan. Näistä esimerkkeinä Beck, Coldplay, Erasure, Freezepop, Kraftwerk, Limp Bizkit, Naya Rivera, OMD, Robyn, Röyksopp, Sōta Fujimori ja TLC. Modattu laite näkyy Hextatics-duon levynkannessa "Listen &amp; Learn" (2002). Lisäksi väitetään, että englantilaisen synthpop-bändin Depeche Moden esikoislevyn nimi "Speak &amp; Spell" viittaa juuri tähän elektroniseen leluun. 
Circuit bending.
Circuit bending tarkoittaa laitteiden modausta, eli sitä että laitetta muokataan. Alkuperäisiä mikropiirejä käsitellään eli "bendataan" niin, että laite toimii "väärin" tai ainakin alkuperäisestä poikkeavalla tavalla. Laitteen kotelo avataan, liittimiä ristiinkytketään ja laitteeseen lisätään uusia elektronisia komponentteja kuten kytkimiä ja potikoita, joilla voidaan muuttaa äänen korkeutta tai taajuutta. Esimerkiksi kalvonäppäimistön alla olevan matriisipiirin kytkimiä ylikuormitetaan ja häiritään niin, että saadaan aikaan ilmiö, joka elektroniikkaharrastajien keskuudessa tunnetaan nimellä "key" "ghosting" tai "key jamming". Laite menee sekaisin, kun se ei tunnista usean näppäimen yhtäaikaista painamista, ja alkaa tuottaa uusia ääniä. Tavallisessa kirjoitusnäppäimistössä "ghosting" tarkoittaisi sitä, että kun kolmea merkkiä painetaan yhtä aikaa, näppäimistö tuottaakin lisäksi ylimääräisen kirjaimen; "jamming" taas sitä kun kolmea kirjainta painetaan, näppäimistö hylkää kolmannen merkin. Musiikin tuottamiseen tarkoitetut ja kalliimmat laitteet taas estävät kummankin ilmiön täysin tai osittain matriisipiiriin lisätyillä diodeilla. Speak &amp; Spellissä nämä ilmiöt esiintyvät ilman mitään muutoksiakin, kun samalla rivillä painetaan yhtä aikaa alas enemmän kuin kolme painiketta. Joka tapauksessa erilaisia näyttäviä lisävarusteita lisätään myös Speak &amp; Spelleihin, sillä modattua laitetta käytetään musiikki-instrumenttina, ja niillä käydään myös kauppaa. Modattua lelua voidaan myös käyttää yhdessä lisälaitteiden kanssa, ääni voidaan esimerkiksi kierrättää pienen syntetisaattorin kautta kuten Korg Monotron Delay.